
Orašje, 03.08.2026. godine 

                                                                                           OPĆINSKI SUD U ORAŠJU


Na temelju članka 45. stav 2. točka h) ZKP-a FBiH i članka 241. stav 1. ZKP-a FBiH,  a sve u vezi sa čl. 350. st. 1. istog zakona podižem


O P T U Ž N I C U


PROTIV:	E. O., 

Što je:   	Dana 14.06.2025. godine, oko 17,30 sati, u mjestu Donja Mahala, u ulici Franjevačka bb, grad Orašje, upravljajući svojim motociklom marke  „Yamaha XJ6“ njemačkih reg. oznaka ..., krećući se kolnikom regionalne ceste R463 u defileu motocikala, te dolaskom naspram pizzerie „Mafioso“, područje grada Orašja, postupio suprotno odredbama čl. 38. st.1. ZOSPNC-a u Županiji Posavskoj i  započeo radnju ubrzanja motocikla, a da se prethodno nije uvjerio da tu radnju može učiniti bez opasnosti za druge sudionike u prometu, svjestan da zbog njegovog činjenja može nastupiti zabranjena posljedica, ali je olako držao da zabranjena posljedica neće nastupiti, otpustio ručicu kvačila od koje siline se motocikl trznuo i dobio ubrzanje prema naprijed, uslijed čega je izgubio kontrolu nad motociklom, te je došlo do destabilizacije motocikla, uslijed čega je suputnik na motociklu njegova sestra T. O., koja se na motociklu nalazila iza njega, pala sa motocikla sjedalnom regijom na  tlo, kojom prilikom je zadobila tešku tjelesnu ozljedu u vidu prijeloma dvanaestog prsnog kralješka, 

Dakle,   iz nehata kao učesnik u prometu  na cestama, ne pridržavajući se prometnih propisa ugrozio javni promet i prouzrokovao tešku tjelesnu ozljedu neke osobe,

[bookmark: _GoBack]Čime  je  počinio kazneno djelo  Teško  kazneno djelo protiv sigurnosti javnog prometa iz čl. 336. st. 3. KZ F BiH u vezi sa čl. 332. st. 3. u vezi sa st. 1. istog Zakona. 

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

